Keetmanshoop, die hoofstad van die suide van Namibië (ǀǀKaras), het 'n mooi ou sendingkerk wat in 1869 ingewy is. Die oorspronklike naam was Swartmodder en in 1791 het die eerste blanke setlaar, Gideon Visagie, hom daar gevestig. Die dorp het is deur die sendeling Johann Krönlein gestig as 'n pos van die Rynse Sendinggenootskap van Barmen, Duitsland. Die dorp is genoem na die voorsitter van dié Sendinggenootskap, Johann Keetman wat 1 000 thaler bygedra het vir die stigting van die oorspronklike sendingstasie op Swartmodder, 'n vertaling van die Khoikhoi-naam Nugoaes (wat swart modder beteken).